Diari Oficial de la Generalitat Valenciana


Sumari del DOGV 6769, del 08-05-2012 (2012/4025)

Notificació de la sentència dictada en el juí de modificació de mesures contenciós número 451/2011.
---------------------------------------------------------------------------------------------------

### Dades del document

Número de DOGV
:   6769

Data del DOGV
:   08-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/4025


Organisme emissor
:   Jutjat de Primera Instància Número 10 d'Alacant

Tipus de document
:   Edicte

Notificació de la sentència dictada en el juí de modificació de mesures contenciós número 451/2011. [2012/4025]  
Modificació de mesures supòsit contenciós   
De: Francisco José Cascales Pastor.  
Procuradora: Francisca Bieco Marín.  
Contra: Elisabet Grimal Marco.  
Procurador/a: -   
En este procediment de modificació de mesures, seguit a instàncies de Francisco José Cascales Pastor contra Elisabet Grimal Marco, s'ha dictat la sentència, que literalment diu:  
«Sentència número 259/2012  
Alacant, 12 d'abril de 2012   
La magistrada jutgessa del Jutjat de Primera Instància número 10 d'Alacant, Susana Martínez González, ha vist les presents actuacions de juí verbal número 451/2011, entre parts; d'una, com a demandant, Francisco José Cascales Rubio, representat per la procuradora senyora Bieco Marín i assistit de la lletrada senyora Rodríguez López, i, d'una altra, com a demandada, Elisabet Grimal Marco, declarada en rebel·lia, sobre modificació de mesures, amb intervenció del Ministeri Fiscal.  
  
Dispositiva  
Estime la demanda, amb la seua ampliació, i declare:   
  
1. Els fills menors d'ambdós parts, F. M. i J., sotmesos a la pàtria potestat d'ambdós progenitors, quedaran davall la guàrdia i custòdia del pare, i cada progenitor ha de mantindre informat el contrari sobre l'evolució escolar, social i sanitària dels fills, sempre que el progenitor no la puga obtindre per ell i els professionals que s'ocupen dels menors estant obligats a subministrar, tant al pare com a la mare, qualsevol informació que els sol·liciten sobre els seus fills, per ser ambdós titulars de la pàtria potestat. Així mateix, s'haurà de demanar el consentiment de l'altre progenitor (que s'entendrà atorgat si no mostrara la seua oposició en els 10 dies naturals següents a la seua notificació fefaent) o comptar amb autorització judicial prèvia per als canvis de residència que, per la distància, impedisquen o dificulten el règim de visites, per als canvis de col·legi, orientació educativa, religiosa o laica, tractaments mèdics transcendents, sobretot de cirurgia estètica, psiquiàtrics o psicològics i, en general, qualsevol alteració que afecte de manera important la vida dels menors.   
2. S'establix com a règim de visites i comunicacions amb la mare, amb caràcter opcional per a ella, amb preavís al pare amb, almenys, 15 dies d'antelació, d'un cap de setmana al mes i amb caràcter obligatori, els períodes vacacionals es distribuiran de la manera següent:   
  
-Vacacions d'estiu. Els anys parells: des de l'últim dia lectiu anterior a les vacacions, a les 20.00 hores, fins al 31 de juliol, a les 20.00 hores, amb la mare, des de llavors al dia anterior al començament del curs escolar a les 20.00 hores. Els anys imparells s'invertirà l'orde.   
  
- Nadal. Anys parells: de l'últim dia lectiu anterior a les vacacions, a les 20.00 hores, fins al 30 de desembre, a les 20.00 hores, amb la mare; des de llavors fins a l'últim dia vacacional de Nadal, a les 20.00 hores, amb el pare. Els anys imparells al contrari.   
-Setmana Santa. Anys parells: des de l'últim dia lectiu anterior a les vacacions, a les 20.00 hores, a dilluns de Pasqua, a les 20.00 hores, amb la mare, des del dit moment al diumenge següent, a les 20.00 hores, amb el pare. Els anys imparells al revés.  
Si els períodes vacacionals escolars anaren distints es distribuiran així mateix per mitat entre els progenitors amb el caràcter altern indicat.   
El progenitor que els tinga, haurà d'entregar al contrari, junt amb els menors, la roba i documentació relativa als mateixos que pogueren necessitar durant l'estada amb el mateix, com DNI, passaport, targeta sanitària, etcètera, així com la medicació que, si és el cas, necessiten, amb la corresponent prescripció mèdica i instruccions per a la seua correcta administració.   
Ambdós progenitors facilitaran la comunicació telefònica, postal o telemàtica dels menors amb el progenitor que no els tinga en la seua companyia, i este haurà de respectar, en tot cas, els horaris de descans i estudi dels menors.   
Les arreplegues i entregues dels menors es realitzaran en el domicili patern, pel propi progenitor o per tercera persona autoritzada per ell.   
  
3. S'assenyala la quantitat de tres-cents (300) euros en concepte d'aliments en favor dels fills, quantitat que la mare ingressarà els primers cinc dies de cada mes en el compte que als dits efectes assenyale l'altre progenitor, i que s'actualitzarà anualment d'acord amb les variacions de l'PC, i cada progenitor haurà d'abonar el 50% dels gastos extraordinaris que puguen ocasionar els fills. Respecte dels gastos extraordinaris, quant a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, només s'hauran d'assumir al 50% les que es realitzen per comú acord entre els progenitors, i en cas contrari s'assumirà el seu pagament per aquell que haja decidit la realització de l'esmentada activitat. En tot cas, els gastos extraordinaris que no tinguen caràcter urgent hauran de ser consentits per ambdós progenitors i s'entén que el contrari consent en la realització del gasto quan, notificada la intenció de realitzar-lo i el seu import, amb els documents corresponents, per qualsevol mitjà fefaent, deixara transcórrer el termini de 10 dies sense mostrar-ne oposició. En cas de discrepància entre les parts sobre la procedència del gasto, s'haurà de sotmetre a decisió judicial. Només els de caràcter urgent i necessari es podran realitzar sense previ consentiment o autorització judicial.   
  
4. No s'aprecien motius per a imposar les costes processals a cap dels litigants.   
Mode d'impugnació: per mitjà de recurs d'apel·lació, davant de la Audiència Provincial d'Alacant (art. 455 LEC). El recurs s'haurà d'interposar davant d'este Jutjat en el termini de 20 dies. En la interposició del recurs la persona apel·lant haurà d'exposar les al·legacions en què es base la impugnació, a més d'esmentar la resolució contra la qual apel·la i les decisions que impugna (art. 458 LEC).   
De conformitat amb la disposició addicional 15a de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució es constituirà un dipòsit de 50 euros, que es tornarà a la persona apel·lant només en el cas que el recurs siga estimat.   
El depòsit s'ha de constituir ingressant la quantitat esmentada en el banc Banesto, en el compte corresponent a este expedient (JJJJ 6674 MC EEEE AA) i indicar, en el camp "Concepte" el codi "02-civil-apel·lació" i la data de la resolució requerida amb el format dd/mm/aaaa.  
  
En el cas de realitzar l'ingrés per mitjà de transferència bancària, després d'omplir el codi de compte corrent( CCC, 20dígits ), s'indicarà en el camp "Concepte" el número de compte, el codi i la data en la forma exposada en el paràgraf anterior.  
En cap cas s'admetrà una consignació per import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
S'exceptuen de l'obligació de constituir el depòsit les persones que tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Esta és la meua sentència, que pronuncie, mane i firme».  
I atés que Elisabet Grimal Marco es troba en parador desconegut, expedisc este edicte a fi que li valga de notificació de forma deguda.  
  
  
Alacant, 12 d'abril de 2012.- El secretari judicial: Pedro F. González de Pereda.